b'\n_START_ARTICLE_\nVitamin B12\n_START_SECTION_\nAbsorpcija\n_START_PARAGRAPH_\nZa absorpcijo je zelo pomembna \xc5\xbeelod\xc4\x8dna kislina in intrinzi\xc4\x8dni faktor (IF), zato pri hipoklorhidriji (npr. kot posledici zdravljenja \xc5\xbeelod\xc4\x8dne razjede z inhibitorji protonske \xc4\x8drpalke) lahko pride do malabsorpcije vitamina B\xe2\x82\x81\xe2\x82\x82. Podobno se zgodi pri gastriti\xc4\x8dni atrofiji._NEWLINE__NEWLINE_Te\xc5\xbeave z absorpcijo in s tem tudi pomanjkanje vitamina B12 nara\xc5\xa1\xc4\x8dajo s starostjo.\n_START_SECTION_\nVitamin B12 kot prehransko dopolnilo\n_START_PARAGRAPH_\nNekatere raziskave so potrdile izbolj\xc5\xa1anje nekaterih bolezenskih stanj, kot so perniciozna anemija, ateroskleroza, pove\xc4\x8dan holesterol, osteoporoza, HIV, hepatitis, astma, diabetes, neplodnost pri mo\xc5\xa1kih._NEWLINE__NEWLINE_Deluje tudi kot protektiv pri raku na dojkah.\n_START_SECTION_\nPomanjkanje\n_START_PARAGRAPH_\nZdrav \xc4\x8dlovek, ki u\xc5\xbeiva uravnote\xc5\xbeeno prehrano, ne bi smel imeti te\xc5\xbeav s pomanjkanjem tega vitamina. Druga\xc4\x8de pa je pri veganih, ki s hrano ne dobijo zadostne koli\xc4\x8dine vitamina B\xe2\x82\x81\xe2\x82\x82._NEWLINE__NEWLINE_\xc4\x8ce ga primanjkuje, za\xc4\x8dne primanjkovati tudi folata, saj se s tem spremeni njegov metabolizem in se zmanj\xc5\xa1a njegova regeneracija v telesu. Posledi\xc4\x8dno zaradi pomanjkanja folata se povi\xc5\xa1a plazemska koncentracija homocisteina, kar pove\xc4\x8da verjetnost za koronarno arterijsko bolezen in zaplete v nose\xc4\x8dnosti._NEWLINE__NEWLINE_Nekateri avtorji opozarjajo na morebitno povezavo pomanjkanja vitamina B\xe2\x82\x81\xe2\x82\x82 in razvojem nevropsihi\xc4\x8dnih bolezni. Simptomi pomanjkanja se pri \xc4\x8dloveku, ki postane vegan, poka\xc5\xbeejo \xc5\xa1ele po 20 letih. \xc4\x8ce pa ima \xc4\x8dlovek te\xc5\xbeave z absorpcijo (reabsorpcijo) vitamina B12, pa se simptomi poka\xc5\xbeejo \xc5\xbee po 3 letih.\n_START_SECTION_\nMo\xc5\xbeni ne\xc5\xbeeleni u\xc4\x8dinki\n_START_PARAGRAPH_\nPredoziranje cianokobalamina naj ne bi povzro\xc4\x8dilo resnih ne\xc5\xbeelenih u\xc4\x8dinkov, razen alergijskih reakcij, kot so koprivnica, ote\xc5\xbeeno dihanje, otekanje obraza, ustnic, jezika ali \xc5\xberela.'